Միակուսակցական պետական կառավարման համակարգը նույնն է, թե մարդկությունը բաղկացած լինի միայն տղամարդկանցից կամ միայն կանանցից: Այսպիսի համակարգը տանում է դեպի տոտալիտարություն. երեսնական թվականների Գերմանիայի օրինակը: Բայց խնդիրը միայն միակուսակցության մեջ չէ: Կոմունիստական կուսակցությունը միշտ էլ եղել է մեկ մարդու կուսակցություն. քանի կար Լենինը, մենք ասում էինք Լենին` հասկանում կուսակցություն, ասում էինք կուսակցություն` հասկանում Լենին, առանց հասկանալու, թե ինչ վտանգ է թաքնված այդ հպարտության տակ: